Document ID: 31995R0251

ΚΑΝΟΝΙΣΜΟΣ (ΕΚ) αριθ. 251/95 ΤΟΥ ΣΥΜΒΟΥΛΙΟΥ της 6ης Φεβρουαρίου 1995 για την τροποποίηση του κανονισμού (ΕΟΚ) αριθ. 337/75 περί δημιουργίας Ευρωπαϊκού Κέντρου για την Ανάπτυξη της Επαγγελματικής Κατάρτισης
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
τη γνώμη της Οικονομικής και Κοινωνικής Επιτροπής (3),
Εκτιμώντας:
ότι οι αντιπρόσωποι των κυβερνήσεων των κρατών μελών, συνερχόμενοι σε επίπεδο αρχηγών κρατών ή κυβερνήσεων, με την απόφαση της 29ης Οκτωβρίου 1993 σχετικά με τον καθορισμό της έδρας ορισμένων οργανισμών και υπηρεσιών των Ευρωπαϊκών Κοινοτήτων καθώς και της Ευρωπόλ (4), ενέκριναν, με κοινή συμφωνία, δήλωση σχετικά με τον ορισμό της έδρας του Ευρωπαϊκού Κέντρου για την Ανάπτυξη της Επαγγελματικής Εκπαίδευσης 7
ότι το Συμβούλιο, με τον κανονισμό (ΕΚ) αριθ. 1131/94 της 16ης Μαΐου 1994 που τροποποίησε τον κανονισμό (ΕΟΚ) αριθ. 337/75 περί δημιουργίας του Ευρωπαϊκού Κέντρου για την Ανάπτυξη της Επαγγελματικής Κατάρτισης (5), όρισε τη Θεσσαλονίκη ως έδρα Κέντρου 7
ότι, στον εν λόγω κανονισμό, το Συμβούλιο επιφυλάχθηκε να αποφανθεί αργότερα σχετικά με τις πτυχές της πρότασης της Επιτροπής που αναφέρονται στο προσωπικό του Κέντρου 7
ότι θα πρέπει να εξασφαλισθεί η συνοχή σε κοινοτικό επίπεδο όσον αφορά τη διαχείριση του προσωπικού των διαφόρων αποκεντρωμένων οργανισμών 7 ότι ενδείκνυται να τροποποιηθεί αναλόγως ο κανονισμός (ΕΟΚ) αριθ. 337/75 (6) 7
ότι θα πρέπει η Επιτροπή, συνεπικουρούμενη από το διοικητικό συμβούλιο του Κέντρου, να αναζητήσει και να θέσει σε εφαρμογή, το συντομότερο δυνατόν, κατάλληλες λύσεις σχετικά με τα μέτρα που αφορούν το καθεστώς του προσωπικού, που θα συνοδεύσουν τη μεταφορά του Κέντρου από το Βερολίνο στη Θεσσαλονίκη, και να υποβάλει στο Συμβούλιο κάθε απαραίτητη πρόταση 7
ότι, υπ' αυτές τις συνθήκες, θα πρέπει να καταργηθεί ο κανονισμός (ΕΚΑΧ, ΕΟΚ, Ευρατόμ) αριθ. 1859/76 του Συμβουλίου της 29ης Ιουνίου 1976 περί καθορισμού του καθεστώτος που εφαρμόζεται στο προσωπικό του Ευρωπαϊκού Κέντρου για την Ανάπτυξη της Επαγγελματικής Κατάρτισης (7),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 13 του κανονισμού (ΕΟΚ) αριθ. 337/75 αντικαθίσταται από το ακόλουθο κείμενο:
«Άρθρο 13
Στο προσωπικό του Κέντρου εφαρμόζονται οι κανονισμοί και οι ρυθμίσεις που ισχύουν για τους υπαλλήλους και το λοιπό προσωπικό των Ευρωπαϊκών Κοινοτήτων.
Το Κέντρο ασκεί έναντι του προσωπικού του τις εξουσίες που ανήκουν στην αρμόδια για τους διορισμούς αρχή.
Το Διοικητικό Συμβούλιο του Κέντρου, σε συμφωνία με την Επιτροπή, θεσπίζει τις κατάλληλες λεπτομέρειες εφαρμογής.»
Άρθρο 2
Καταργείται ο κανονισμός (ΕΚΑΧ, ΕΟΚ, Ευρατόμ) αριθ. 1859/76.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Μαρτίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Φεβρουαρίου 1995.

Labels: 10
18
9
15